section_heading: Radnja
paragraph_text: Na terapiji, Tony razgovara o raku koji je dijagnosticiran izvršnom šefu obitelji, Jackieju Aprileu. Dr. Melfi pokuša iskoristiti primjer kako bi pokazala Tonyju da je obuzet negativnim razmišljanjem. Tony se razbjesni i izleti van vjerujući kako psihijatri pokušavaju manipulirati ljudima da počnu osjećati određene stvari. Ekipa posjećuje Jackieja u bolnici gdje se za njega brine supruga Rosalie. Tony se kasnije vraća s plesačicom iz Bada Binga kako bi održala privatnu zabavu za Jackieja. Tijekom trećeg posjeta, čini se kako se Jackiejevo stanje pogoršalo te je prezauzet bolešću da razgovara o poslu. Tony razgovara o Jackiejevoj bolesti i Shlomovoj uvredi s dr. Melfi. Ona ga upita osjeća li se kao čudovište jer mu, primjerice, nedostaje osjećaja.